open-index/open-wikipedia-markdown huggingface dataset:
Sinusų teorema

**Sinusų teorema** – trigonometrinė teorema, teigianti, kad plokščiojo trikampio kraštinių ilgių ir prieš jas esančių kampų sinusų santykis yra lygus.

Jei trikampio kraštinių ilgiai yra *a*, *b* ir *c*, o kampai priešingi šioms kraštinėms yra *A*, *B* ir *C*, tai sinusų teorema yra tokia:

: \frac{a}{\sin A} = \frac{b}{\sin B} = \frac{c}{\sin C} = 2R

čia *R* – apskritimo, apibrėžto apie tą trikampį, spindulys.

Paprastai sinusų teorema naudojama tada, kai žinomi du trikampio kampai ir bent vienos kraštinės ilgis arba žinomos dvi kraštinės ir vienas iš kampų.

## Įrodymas

Tarkime trikampis ABC turi kraštinės *a*, *b* ir *c* bei kampus *A*, *B* ir *C.* Tegul *h* yra aukštinė, išvesta nuo kampo *C* iki kraštinės *c*. Tada:

: \sin A = \frac{h}{b}
: \sin B = \frac{h}{a}

Iš to seka

: h = b\,(\sin A) = a\,(\sin B)

ir

: \frac{a}{\sin A} = \frac{b}{\sin B}.

Atliekant analogiškus veiksmus su aukštine tarp kampo *A* ir kraštinės *a*, gaunama:

: \frac{b}{\sin B} = \frac{c}{\sin C}.

## Taip pat skaitykite
* Trianguliacija
* Kosinusų teorema

## Šaltiniai
Steradianas

**Steradianas** – papildomas erdvinio kampo bematis SI sistemos vienetas. Steradianas lygus erdviniam centriniam kampui, kuris sferos paviršiuje išpjauna paviršių, lygiaplotį kvadratui, kurio kraštinė lygi šios sferos spinduliui. Žymimas *sr*.

Visos sferos erdvinis kampas lygus 4πsr.

## Taip pat skaitykite
* Kampas
* Radianas

## Šaltiniai
Sinusoidė

**Sinusoidas** – trigonometrinės funkcijos *y =* sin *x* grafikas. Sinusoidė – tolydi, periodinė kreivė, kurios periodas 2π.

Tam tikros reikšmės sinusoidinis pokytis vadinamas harmoniniu svyravimu. Svyravimo procesų pavyzdžiai gamtoje – garso bangos, vandens bangos ir žemės drebėjimo bangos.

## Savybės
Sinusoidės turi „ilgį“, vadinamą bangos ilgiu. Kitos sinusoidžių charakteristikos: dažnis, amplitudė, fazė ir greitis.

Sinusoidės laikui bėgant atsikartoja – yra periodiškos. Laikas, per kurį įvyksta vienas sinusoidės ciklas, kol ji pasikartos, vadinamas periodu ir yra žymimas raide **T**. Sinusoidės dažnis yra virpesių, kuriuos ji sukuria per vieną sekundę, skaičius, matuojama hercais, kurių vienetas yra s-1. Dažnį galima apskaičiuoti iš periodo: 1/T.

## Šaltiniai
Kascianevičų valsčius

**Kascianevičų valsčius** () – buvęs administracinis-teritorinis vienetas dabartinės šiaurės Baltarusijos teritorijoje. Centras – Kascianevičai.

## Istorija

Valsčius įkurtas po I pasaulinio karo Lenkijoje. 1926 m. sausio 1 d. prie jo prijungta dalis naikinamo Rečkų valsčiaus.

## Šaltiniai
MC Oujda

**Udždos „MC Oujda“ klubas**, o angliškuose šaltiniuose žinomas kaip **Mouloudia Club of Oujda**, o trumpai tiesiog **MC Oujda** bei **Oujda** – Maroko futbolo klubas, įsikūręs Udždoje.

## Istorija
Klubas įkurtas 1946 m. Rungtyniavo aukščiausioje lygoje – Botola.

1975 m. tapo šalies čempionais. Keturis kartus iškovojo Maroko futbolo taurę.

## Pasiekimai
*  **[[Botola]]: 1**
:: **Čempionai**: 1975 m.
*  **Maroko futbolo taurė: 4**
:: **Nugalėtojai**: 1957, 1958, 1960, 1962 m.

## Sezonai
; Pastarųjų metų sezonai

## Spalvinė gama

## Emblema

Vaizdas:
Vaizdas:MC Oujda logo.png|Emblema


## Garsesni žaidėjai
; Žaidėjai, atstovavę Maroko nacionalinei rinktinei
*  Abdelghani Mouaoui, puolėjas;
*  Hamza Semmoumy, gynėjas;
; Užsieniečiai
*  Paul Bassène, saugas, puolėjas;
*  Shamikh Faraj Al-Obaidi, saugas;
*  Mothusi Cooper, saugas;
*  Aboubacar Demba Camara, puolėjas;

## Garsesni treneriai
*

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Marián Šmatlák

**Marianas Šmatlakas** (*Marián Šmatlák*; g. 2003 m. gegužės 23 d.) – futbolininkas iš Slovakijos, atakuojančio plano saugas. 

Kitados žaidė Slovakijos jaunimo rinktinėse.

## Karjera
Futbolininko karjerą pradėjo Slovakijoje. Nuo 2020 m. rungtyniavo FC ViOn Zlaté Moravce klube.

2021 m. perėjo į FK Pohronie, kuris rungtyniavo 2021–2022 m. Slovakijos Pirmoje lygoje (aukščiausias divizionas). Stipriausioje šalies lygoje tarp dvylikos dalyvių liko paskutinėje vietoje.

### „Riterių“ klubas
2023 m. buvo paskelbta, kad tapo „Riterių“ klubo nariu. Rungtyniavo 99 numeriu pažymėtais marškinėliais.

A lygoje debiutavo 2023 m. kovo 3 d. rungtynėse prieš FA Šiauliai.

2023 m. lapkričio 16 d. tapo žinoma, kad sutartis su žaidėju nebus pratęsta. 2023 m. A lygoje sužaidė aštuonerias rungtynes.

### Vėlesnė karjera
2024 m. pradžioje prisijungė prie ŠKF Sereď, o 2024 m. vasarą perėjo į MFK Zvolen.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Tv3.lt

**tv3.lt** (anksčiau *balsas.lt*, kuris buvo performuotas į tv3.lt) – naujienų svetainė, priklausanti „TV3 Group“. Veiklą portalas pradėjo 2015 m. pradžioje.

Naujienų portalas „tv3“ per mėnesį pasiekia daugiau nei milijoną unikalių lankytojų. 2023 m. sausį tv3.lt pasiekė rekordinę skaitytojų auditoriją (vidutiniškai daugiau nei 0,5 mln. realių vartotojų per dieną). 2023 m. rugpjūtį portalas tv3.lt užėmė 2 vietą tarp skaitomiausių Lietuvos portalų.

## Vyriausieji redaktoriai
* Artūras Anužis

## Šaltiniai

## Nuorodos
* TV3 svetainė
Cossacks II: Napoleonic Wars

**Cossacks II: Napoleonic Wars** – realaus laiko strategijos vaizdo žaidimas, kurį sukūrė „GSC Game World“. Tai antroji „Cossacks“ kompiuterinių žaidimų serijos dalis.

Šiame žaidime daugiausia dėmesio skiriama tik Napoleono epochai, o tai reiškia, kad jo laikotarpis yra daug trumpesnis nei kitų šios serijos žaidimų, kurie apima kelis šimtmečius. Todėl galima tirti mažiau technologijų nei kituose „Cossacks“ žaidimuose, be to, kiekvienoje šalyje nėra tiek daug skirtingų karių tipų, kaip anksčiau. Kita vertus, „Cossacks II“ leidžia apmokyti daugiau karių, žaidime yra daugiau taktinių galimybių ir jis turi atnaujintą grafinį variklį.

„Cossacks“ serija visada pasižymėjo tuo, kad ekrane vienu metu rodoma daugybė karių ir visi jie valdomi vienu metu, ne išimtis ir šis žaidimas. Vienu metu galimų naudoti kareivių limitas yra 64 000 – tai didelis skaičius, palyginti su kitais realaus laiko strateginiais vaizdo žaidimais. Prie šio skaičiaus gali priartėti tik „Total War“ serija, kurioje didžiausias vienu metu naudojamų karių skaičius yra dešimt tūkstančių.

Žaidimas sulaukė nevienareikšmiškų atsiliepimų.
## Žaidimo tautos

*  Austrija
*  Egiptas
*  Prancūzija
*  Didžioji Britanija
*  Prūsija
*  Rusija
*  Ispanija  (Battle for Europe)
*  Varšuvos kunigaikštystė  (Battle for Europe)
*  Reino konfederacija (Battle for Europe)

## Žaidimo papildymai

### Cossacks II: Battle for Europe
2006 m. birželio mėn. išleistas „Battle for Europe“ yra vienintelis žaidimo papildymas. Tai atskiras žaidimas, todėl nereikia originalios versijos. Pagrindiniai žaidimo pakeitimai yra susiję su „Battle for Europe“ režimu. Siekiant išplėsti žemėlapį, pridėtos bent 7 naujos provincijos, kad būtų daugiau galimybių žaisti, taip pat 3 naujos tautos: Ispanija, Varšuvos kunigaikštystė ir Reino konfederacija. Taip pat įtraukta keletas naujų istorinių mūšių: Borodino, Leipcigo ir Vaterlo mūšiai, taip pat kampanijos iš didžiųjų to meto valstybių perspektyvos.

## Išnašos
Christopher Hitchens

**Kristoferis Erikas Hičensas** (*Christopher Eric Hitchens*, 1949 m. balandžio 13 d. – 2011 m. gruodžio 15 d.) – britų kilmės amerikiečių rašytojas ir žurnalistas, parašęs arba redagavęs daugiau nei 30 knygų apie kultūrą, politiką ir literatūrą. Gimęs ir baigęs mokslus Anglijoje, aštuntajame dešimtmetyje metė mokslus Oksfordo universitete ir persikėlė į Londoną, kur dirbo „New Statesman“ žurnalistu. Devintojo dešimtmečio pradžioje jis emigravo į Jungtines Valstijas ir rašė žurnalams „The Nation“ ir „Vanity Fair“.

Hičenso politinės pažiūros per visą jo gyvenimą labai keitėsi. Iš pradžių save laikė demokratiniu socialistu, jaunystėje priklausė įvairioms socialistinėms organizacijoms. Vėliau jis atsižadėjo šių politinių pažiūrų, tačiau žavėjosi tam tikrais marksizmo aspektais. Jis kritiškai vertino JAV užsienio politikos aspektus, įskaitant įsitraukimą į karą Vietname, Čilėje ir Rytų Timore. Tačiau Ch. Hičensas rėmė JAV Kosovo kare. Po nusivylimo marksizmu, Hitchensas savo politinėje filosofijoje pabrėžė Amerikos revoliucijos ir JAV Konstitucijos svarbą. K. Hičenso požiūris į abortus buvo nevienareikšmis. Iš etinės pusės jis nepritarė abortams, tikėdamas, kad vaisius turi teisę į asmenybę, tačiau jo požiūris į abortų teisėtumą buvo dviprasmiškas ir laikui bėgant keitėsi. Hičensas taip pat buvo teisės turėti ginklą šalininkas, palaikė LGBT teises, tačiau nepritarė karui su narkotikais. Paskutiniajame dešimtmetyje, ypač po rugsėjo 11 d. teroristinių išpuolių Hičenso politinės pažiūros pakrypo į dešinę. 2000 m. jis pasisakė už invazijas į Iraką ir Afganistaną, 2004 m. pritarė George W. Bush perrinkimui ir laikė islamizmą pagrindine grėsme Vakarų pasauliui.

Kristoferis Hičensas save apibūdino kaip antiteistą, ir visas religijas laikė klaidingomis, žalingomis ir autoritarinėmis. Posakis „Tai, ką galima tvirtinti be įrodymų, taip pat galima atmesti be įrodymų“ tapo žinomas kaip „*Hičenso skustuvas*”. Christopher Hitchens parašė kritiškas katalikų vienuolės Motinos Teresės („Misionierės pozicija” , ()), JAV prezidento Bill Clinton („Nelikus kam meluoti”, ()), ir amerikiečių diplomato Henry Kissinger („Henry Kissingerio teismas“) biografijas.

2011 metų gruodį Hičensas mirė nuo stemplės vėžio komplikacijų.

## Šaltiniai
Kirejevskas

**Kirejevskas** () – miestas Rusijoje, Tulos srityje, 29 km į pietryčius nuo Tulos, prie Olenio upelio; rajono centras. Keliai į Ščekiną, Bogorodicką. Metalo apdirbimo, statybinių medžiagų, baldų pramonė. Veikia krašto muziejus.

## Istorija
Kirejevskas minimas nuo XVIII a. Augti pradėjo XX a. pr., apylinkėse kasant geležies rūdą bei akmens anglis. Miestas nuo 1956 m. TSRS laikais veikė žėručio apdirbimo fabrikas.

## Šaltiniai
Kirenskas

**Kirenskas** () – miestas Rusijoje, Irkutsko srities šiaurėje, 650 km į šiaurės rytus nuo Irktusko, Lenos kairiajame krante, ties Kirengos žiotimis. Rajono centras. Yra oro uostas, upių uostas, ateina Severobaikalsko–Ust Kuto kelio atšaka. Maisto, medienos apdirbimo pramonė, laivų remontas. Veikia krašto muziejus.

## Istorija
1630 m. Vasilijaus Bugoro kazokų būrys įkūrė Nikolsko pogostą. 1663 m. įkurtas Ust Kirensko Švč. Trejybės vienuolynas, 1665 m. Ust Kirensko ostrogas. 1775 m. Kirenskui suteiktas miesto statusas,1785 m. tapo apskrities centru.

## Šaltiniai
Kyrylivka

**Kyrylivka** () arba ***Kirilovka*** () – miesto tipo gyvenvietė pietų Ukrainoje, Zaporožės srityje, Melitopolio rajone, kurortas Azovo jūros pakrantėje. Yra 50 km į pietus nuo Melitopolio, smėlėtoje nerijoje tarp Utliuksos ir Moločno limanų. Veda kelias iš Jakymivkos. Balneologinis kurortas, naudojamas iš limanų išgaunamas gydomasis purvas. Yra vandens parkas, delfinariumas.

## Istorija
Kirilovką 1805 m. įkūrė nuo persekiojimų traukęsi duchoborai. 1845 m. šie iškeldinti, o į kaimą perkelti mažažemiai iš Taurijos gubernijos. Nuo XX a. pr. ėmė vystytis kaip kurortas. Nuo 1968 m. – miesto tipo gyvenvietė. 2022 m. Kyrylivką užėmė Rusijos pajėgos.

## Šaltiniai
Kiržačas

**Kiržačas** () – miestas Rusijoje, Vladimiro srityje, 90 km į šiaurės rytus nuo Maskvos, prie Kiržačo upės; rajono centras. Geležinkelio stotis prie Maskvos žiedinės linijos, keliai į Kolčiuginą, Aleksandrovą, Pokrovą. Metalo apdirbimo ir įrankių gamybos, poligrafijos, elektronikos, baldų, maistų pramonė. Kraštotyros, vario ir žalvario muziejai. Yra XIV a. Gerosios Naujienos vienuolynas, Šv. Nikolajaus cerkvė.

## Istorija
Kiržačas šaltiniuose minimas nuo XIV a., augo prie įkurto vienuolyno. Miesto statusas suteiktas 1778 m. TSRS laikais veikė šilko kombinatas. 2005 m. prie Kiržačo prijungta Krasnyj Oktiabrio miesto tipo gyvenvietė.

## Šaltiniai
Kirilovas

**Kirilovas** () – miestas Rusijoje, Vologdos srityje, 129 km į šiaurės vakarus nuo Vologdos; rajono centras. Miestas įsikūręs prie Siverskojės ežero, 8 km nuo Goricos prieplaukos prie Volgos–Baltijos vandens kelio. Praeina Vologdos–Belozersko plentas. Maisto pramonė. Yra 1397 m. įkurtas Kirilo Belozerskio vienuolynas (perstatytas XVI–XVII a., dabar kultūros paminklas-muziejus). Įsteigtas Rusijos Šiaurės nacionalinis parkas.

## Istorija
Gyvenvietė XIV a. pab. ėmė kurtis apie vienuolyną. 1775 m. Kirilovas tapo miestu. Buvo apskrities centras Naugardo gubernijoje. 1924 m. vienuolynas uždarytas, paverstas muziejumi.

## Šaltiniai
Euklidinis atstumas

**Euklidinis atstumas** – atkarpos tarp dviejų taškų ilgis Euklidinėje erdvėje. Šiam atstumui apskaičiuoti galima naudoti Pitagoro teoremą.

Atstumas tarp dviejų objektų, kurie nėra taškai, paprastai apibrėžiamas kaip mažiausias atstumas tarp taškų porų nuo šių dviejų objektų, pavyzdžiui, atstumas nuo taško iki tiesės. Kitose metrinėse erdvėse nagrinėjami kitokių rūšių, abstraktūs atstumai.

## Euklidinis atstumas plokštumoje

Euklido plokštumoje, jei **p** = (*p*1, *p*2) ir **q** = (*q*1, *q*2) tada atstumas tarp šių taškų yra:

: d(\mathbf{p},\mathbf{q})=\sqrt{(q_1-p_1)^2 + (q_2-p_2)^2}.

Tai atitinka Pitagoro teoremą, kur statiniai yra atitinkamų taškų koordinačių skirtumai, o įžambinė yra atstumas.

Arba, jeigu taško **p** polinės koordinatės yra (*r*1, θ1) ir **q** yra (*r*2, θ2), tada atstumas tarp taškų yra:

: d(\mathbf{p},\mathbf{q})=\sqrt{r_1^2 + r_2^2 - 2 r_1 r_2 \cos(\theta_1 - \theta_2)}.

## Euklidinis atstumas trimatėje erdvėje
Dviejų taškų P=(p_x,p_y,p_z) ir Q=(q_x,q_y,q_z) trimatėje erdvėje Euklidinis atstumas:
:\sqrt{(p_x-q_x)^2 + (p_y-q_y)^2+(p_z-q_z)^2}.

## Euklidinis atstumas n-matėje erdvėje
Bendruoju atveju dviejų taškų n-matėje erdvėje P=(p_1, p_2,\ldots, p_n) ir Q=(q_1, q_2,\ldots, q_n) Euklidinis atstumas yra:
:\sqrt{(p_1-q_1)^2 + (p_2-q_2)^2 + \cdots + (p_n-q_n)^2} = \sqrt{\sum_{k=1}^n {(p_k-q_k)^2}}.

## Šaltiniai

## Taip pat skaitykite
* Vektoriaus norma
Eritrėjos ir Lietuvos santykiai

**Eritrėjos ir Lietuvos santykiai** – dvišaliai tarptautiniai santykiai tarp Eritrėjos ir Lietuvos.

Diplomatiniai santykiai užmegzti 1998 m. rugpjūčio 29 d.

Abi šalys yra Jungtinių Tautų narės. Tiek Lietuva, tiek Eritrėja 2022–2024 m. laikotarpiui buvo išrinktos į Jungtinių Tautų Žmogaus teisių tarybą.

Lietuvoje 2023 m. pradžioje gyveno 55 Eritrėjos piliečiai.

## Santykių istorija
Diplomatiniai santykiai tarp valstybių užmegzti 1998 m. rugpjūčio 29 d., tačiau nėra žinių apie jokius įvykusius dvišalius susitikimus.

## Ekonominiai santykiai
Tarp šalių ekonominių mainų beveik nevyksta. 2016 m. duomenimis, prekybos apyvarta tarp Lietuvos ir Eritrėjos siekė 3000 eurų.
Nebuvo iš Eritrėjos i Lietuvą eksportuojamų produktų.

## Pilietiniai mainai

Dalis Lietuvoje gyvenančių eritrėjiečių – prieglobsčio prašytojai. Dar 2017 m. į Lietuvą buvo perkelta pabėgėlių iš Eritrėjos.
 

## Pasiuntinių ir ambasadorių sąrašas
2023 m. duomenimis, nei Lietuva, nei Eritrėja nėra viena kitai akreditavusios savo ambasadorių.

## Šaltiniai

## Nuorodos
* Eritrėja | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Stipe Vučur

**Stipė Vučuras** (*Stipe Vučar*; g. 1992 m. gegužės 22 d.) – kroatų kilmės futbolininkas iš Austrijos, gynėjas.

## Karjera
Futbolo pagrindų mokėsi Zalcburgo jaunimo akademijoje, Austrijoje. Kitados atstovavo Vokietijos, Kroatijos, Austrijos, Rumunijos klubams. Seekirchen, USK Anif, Lustenau, Wacker Innsbruck, Erzgebirge Aue, Kaiserslautern, Hajduk Split, Hallescher FC, FCSB. 

### Žalgiris
2023 m. vasario 8 d. tapo žinoma, kad žaidėjas atstovaus Žalgirio klubui.

2023 m. birželio 27 d. pelnė įvartį A lygos rygtynėse prieš FK Kauno Žalgiris.

2023 m. lapkričio 24 d. tapo žinoma, kad futbolininkas klubui nebeatstovaus.

### Liepaja
2024 m. sezone rungtyniavo FK Liepaja (Latvija). 2024 m. kovo 9 d. debiutavo Latvijos aukščiausioje lygoje rungtynėse prieš FK Tukums 2000. „Liepojos“ klubas patyrė pralaimėjimą rezultatu 0-2. Stipe Vučur pasirodė startinėje sudėtyje ir sužaidė visas rungtynes.

### [[NK Široki Brijeg]]
2024 m. vasarą persikėlė į NK Široki Brijeg.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
; su FK Žalgiris
* '''A lyga antroji vieta: 2023 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Pirmasis Škotijos nepriklausomybės karas

**Pirmasis Škotijos nepriklausomybės karas** – pirmasis iš kelių Anglijos ir Škotijos karų. Jis truko nuo anglų invazijos į Škotiją 1296 m. iki Škotijos nepriklausomybės *[[de jure]]* atkūrimo 1328 m. Edinburgo–Nortamptono sutartimi. *[[De facto]]* nepriklausomybė buvo įtvirtinta 1314 m. per Banokberno mūšį. Karus sukėlė Anglijos karalių bandymai įtvirtinti savo valdžią Škotijoje.

Roberto Bruso įsiveržimas į Šiaurės Angliją privertė Eduardą III pasirašyti 1328 m. gegužės 1 d. Edinburgo–Nortamptono sutartį, kuria buvo pripažinta Škotijos nepriklausomybė, o Brusas tapo karaliumi. Kad taika būtų dar labiau įtvirtinta, Roberto Bruso sūnus ir įpėdinis Dovydas vedė Eduardo III seserį.

## Išnašos
Jun Suzuki

**Džunas Suzuki** (鈴木 惇; 1989 m. balandžio 22 d.) – Japonijos futbolininkas, atraminis saugas.

## Karjera
2008 m. profesionalo karjerą pradėjo Japonijoje, ir rungtyniavo Fukuokos „Avispa“, Tokijo „Verdy“, Oitos „Trinita“ ir Fudžiedos MYFC klubuose.

Gimtinėje sužaidė 39 rungtynes J1 lygoje (vienas įvartis, du rezultatyvūs perdavimai), 367 rungtynes J2 lygoje (29 įvarčiai, 36 rezultatyvūs perdavimai), ir 58 rungtynes – J3 lygoje (4 įvarčiai, 10 rezultatyvių perdavimų).

### „Sūduvos“ klubas
2023 m. vasario 8 d. paskelbta apie naujoką Sūduvos klube.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Japonas pasirodė startinėje sudėtyje, o vėliau buvo pakeistas.

Po 2023 m. sezono futbolininkas paliko klubą. 2024 m. vasario mėn. tapo žinoma, kad baigė profesionalo karjerą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės

## Laimėjimai

### Komandiniai laimėjimai

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* national-football-teams
* Globalsportsarchive
Barbadoso ir Lietuvos santykiai

**Barbadoso ir Lietuvos santykiai** – dvišaliai tarptautiniai santykiai tarp Barbadoso ir Lietuvos.

Diplomatiniai santykiai tarp Barbadoso ir Lietuvos užmegzti 2009 m. kovo 16 d., tačiau pirmieji kontaktai gali siekti dar XVII a., kai į Barbadosą atvyko pirmieji kolonistai iš Kuršo, tarp kurių galėjo būti lietuvių.

Abi šalys yra Jungtinių Tautų narės.

Barbadosas nėra akreditavęs ambasadoriaus Lietuvai, o Lietuva – Barbadosui. Lietuvoje yra keletas kelionių organizatorių, organizuojančių poilsines ir pažintines keliones į Barbadosą. Tarp šalių galioja bevizis režimas. 2018 m. pradžioje Lietuvoje gyveno vienas Barbadoso pilietis.

## Santykių istorija

Dvišaliai diplomatiniai santykiai užmegzti 2009 m. kovo 16 d., Lietuvos ir Barbadoso nuolatiniams atstovams Jungtinėse Tautose ambsasadoriui Daliui Čekuoliui ir Kristoferiui Fricherbertui Haketui Niujorke (JAV) savo Vyriausybių vardu pasirašius bendrą komunikatą, kuriuo užmezgami Lietuvos ir Barbadoso diplomatiniai santykiai. Barbadosas tapo 153 pasaulio valstybe, su kuria Lietuva užmezgė diplomatinius santykius.

Lietuvos užsienio reikalų ministras Linas Linkevičius Santjage (Čilė), 2013 m. sausio 25–27 dienomis vykusiame Europos Sąjungos, Lotynų Amerikos ir Karibų jūros regiono šalių bendrijos (CELAC) vadovų susitikime kartu su Čilės užsienio reikalų ministru Alfredo Moreno Charme bei Airijos vicepremjeru ir užsienio reikalų ministru Eamonu Gilmore‘u pirmininkavo vienam iš forumo renginių „Pilietinės visuomenės susitikimų išvadų pristatymas užsienio reikalų ministrams“.
Linas Linkevičius taip pat susitiko su Barbadoso užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.

## Švietimo, mokslo ir technologiniai mainai ir kultūrinis bendradarbiavimas
Nuo 2022 m. Kauno futbolo klube „Kauno Žalgiris“ žaidė Barbadoso pilietybę turintis futbolininkas Rajanas Lara Trotmanas.

## Ekonominiai santykiai
2018 m. duomenimis, prekybos apyvarta tarp Lietuvos ir Barbadoso siekė 183,5 tūkst. eurų.

Prekybos balanse dominuoja eksportas iš Lietuvos į Barbadosą.
 	
* Eksportas sudaro 174,9 tūkst. eur.
* Importas sudaro 8,6 tūkst. eurų.

## Pasiuntinių ir ambasadorių sąrašas
2023 m. duomenimis, nei Lietuva, nei Barbadosas nėra vienas kitam akreditavę savo ambasadorių.

## Šaltiniai

## Nuorodos
* Barbadosas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
Lietuva užmezgė diplomatinius santykius su Barbadosu | KaunoDiena.lt
Illustrated Daily News

**The Daily News** (pradžioje **Illustrated Daily News**) – 1923–1954 m. Los Andžele leistas laikraštis. Jį 1923 m. įkūrė Kornelijus Vanderbiltas IV, o vėliau laikraštį nupirko Mančesteris Bodis.

„The Daily News“ 1923 m. įkūrė K. Vanderbiltas kaip pirmąjį iš keleto laikraščių, kuriems jis norėjo vadovauti. Netrukus laikraštis patyrė bankrotą ir buvo parduotas M. Bodžiui, neturėjusiam laikraščių leidybos patirties. M. Bodis sugebėjo laikraštį padaryti sėkmingą, ir jis išliko pelningas XX a. 4–ąjį ir 5–ąjį dešimtmetį palaikydamas demokratus, nors dauguma Los Andželo laikraščių tuo metu rėmė respublikonus.

Laikraštis išgyveno staigų nuosmukį 5–ojo dešimtmečio pabaigoje, tai tęsėsi iki 6–ojo dešimtmečio pradžios. 1950 m. M. Bodis kandidatavo tiek demokratų, tiek respublikonų partijų pirminiuose rinkimuose į JAV Senatą. Ir vienuose, ir kituose rinkimuose jis užėmė antrąją vietą ir prarado susidomėjimą laikraščiu. 1952 m. M. Bodis pardavė savo akcijų paketą ir, pasikeitus savininkams, 1954 m. gruodį laikraštį nustojo leisti; verslas buvo parduotas Čandlerių (*Chandler*) šeimai, kuri sujungė šį laikraštį su savo leidiniu „Los Angeles Mirror“ ir be išeitinės kompensacijos atleido visus „The Daily News“ darbuotojus.

## Literatūra
* 
* 

## Išnašos
Airijos futbolas 2023 m.

**[[Airijos futbolas]] [[2023]] m.**
*  prasidėjo 2023 m. vasario 17 d., baigėsi lapkričio 3 d.
* s turnyras prasidėjo 2023 m. pavasarį, finalas įvyko lapkričio 12 d.

## Lygos
### Premier divizionas

Pirmenybės vadinosi Premjer divizionu (, *SSE Airtricity League Premier Division*), 39–asis, vadinamas Premier divizionu. Čia dalyvavo 10 ekipų (tarp jų naujokas Cork City, pakeitęs Finn Harps FC klubą). Shamrock Rovers FC iškovojo čempionų titulą. Galutinė lentelė:

* (N) – Premjer diviziono naujokai.

Pereinamosiose rungtynėse dėl išlikimo Premjer divizione kovojo Cork City FC ir žemesniojo diviziono atstovai Waterford FC. Waterford FC po pratęsimo nugalėjo varžovus rezultatu 2-1 ir pateko į Premier divizioną.

### I divizionas

I divizionas – antros pakopos pirmenybės (). Pirmosios rungtynės sužaistos 2023 m. vasario mėn. Žaidė 10 komandų, lygą papildė Finn Harps FC, iškritęs iš Premier diviziono – jis pakeitė Cork City klubą. Galway United FC tapo nugalėtojais ir buvo perkelti į Premjer divzioną. Galutinė lentelė:

### Moterų čempionatas

Women's National League – pirmos pakopos, aukščiausioji moterų lyga šalyje. 2023 m. dalyvavo 11 ekipų (1 daugiau nei ankstesniame sezone).

Čempionėmis tapo Shelbourne. Galutinė lentelė:

## Taurės
### Nacionalinė taurė

Turnyras prasidėjo 2023 m. pavasarį, finalo rungtynės įvyko lapkričio 12 d. tarp Bohemian ir St Patrick's Athletic. St Patrick's Athletic nugalėjo varžovus rezultatu 3-1 ir iškovojo šalies futbolo taurę.

----

----

----
----

----

### Supertaurė

Sezono atidarymo rungtynėse dėl trofėjaus varžėsi praėjusio sezono čempionai ir taurės laimėtojai.

## Šaltiniai

## Nuorodos
* Ireland 2021-30 (Claudionicoletti.eu)
* Ireland 2023 (Rsssf.org)
* Premjer lyga pagal SOCCERWAY
* Pirmasis divizionas pagal SOCCERWAY
* 2023 m. sezonas pagal SOCCERWAY
Evalda Šiškauskienė

**Evalda Šiškauskienė** (g. 1958 m. lapkričio 2 d. Klaipėdoje) – Lietuvos vadybininkė, lobistė.

## Biografija
Gimė medikų šeimoje. Augo Klaipėdos centre. Mokėsi Klaipėdos K. Donelaičio vidurinėje mokykloje, aktyviai sportuodama (rankinis) atstovavo Klaipėdai.

1982–1991 m. viešbučio „Lietuva“ administratorė. Stažavosi JAV. 1991–1993 m. viešbučio „Villon“ vadybos direktorė. 1993–1994 m. viešbučio „Šarūnas“ direktorė.

1999–2002 m. UAB „Terra Solida“ direktorė. 1994–2001 m. UAB „Terranova“, UAB „Džaneila“ direktorė. Šioms įmonėms priklausė Vilniuje populiariausi tuo metu trys restoranai: „Prie parlamento“, „Freskos“ ir „Prie universiteto“, kuriuose dirbo per 200 darbuotojų. Nuo 2001 m. UAB „Luxury Events“ direktorė ir savininkė.

Nuo 1999 m. Lietuvos viešbučių ir restoranų asociacijos prezidentė.

## Visuomeninė veikla
* Buvo Žvėryno golfo klubo narė.
* 1995–2004 m. LLS ir LiCS narė.
* Nuo 2001 m. Vilniaus klubo valdybos narė;
* Nuo 2004 m. australų įvaikinimo organizacijos atstovė Lietuvai.
* Nuo 2009 m. gurmanų gildijos „Chaine de Rotisseurs“ valdybos narė.
* 2011–2014 m. Lietuvos turizmo rūmų prezidentė, nuo 2014 m. – viceprezidentė.
* Nuo 2015 m. Lietuvos pramonininkų konfederacijos viceprezidentė.

## Šaltiniai
Metelių kraštovaizdžio draustinis

**Metelių kraštovaizdžio draustinis** – saugoma gamtos teritorija (vidinis Metelių regioninio parko draustinis) Alytaus ir Lazdijų rajonuose, tarp Metelių vakaruose ir Seimeniškių rytuose; apima Metelio ir Obelijos ežerus bei jų apyežeres, Akuočių kalvas.

Įsteigtas 1997 m., siekiant išsaugoti Metelių ir Obelijos ežerų, jų apyežerių kraštovaizdį su vaizdingu Obelytės slėniu, Statiškės, Širvinto miškais, ornitologiniu požiūriu vertingu Karvinės pelkiniu kompleksu, kalkingomis Maušelio ežero žemapelkėmis su retų ir nykstančių augalų bendrijomis, gausia ir įvairia ornitofauna, Papėčių, Obelijos, Zaramciškių piliakalniai ir kitomis kultūros paveldo vertybėmis. Draustinio teritorijoje yra Akuočių dvaro senosios kapinės, 1863 m. sukilėlių kapai Statiškėje, Obelijos dvaro liekanos, 1863 m. Statiškės mūšio vieta. Auga Didysis Širvinto ąžuolas bei Drevėtasis Širvinto ąžuolas.


Akuočiai3.JPG|Akuočių kalvos
Obelija ties Mockonimis.JPG|Obelijos ežeras ties Mockonimis
Statiškės miškas, Lazdijų raj.JPG|Statiškės miško skroblynas
Miškinė lelija, Metelių RP.JPG|Miškinė lelija Širvinto miške


## Šaltiniai
Teizų kraštovaizdžio draustinis

**Teizų kraštovaizdžio draustinis** – saugoma gamtos teritorija (vidinis Metelių regioninio parko draustinis) Lazdijų rajone, 3 km į šiaurės vakarus nuo Šventežerio, 3 km į šiaurės rytus nuo Lazdijų, tuoj į vakarus nuo Teizų.

Įsteigtas 1995 m., siekiant išsaugoti unikalų moreninį masyvą šiauriniame Sūduvos aukštumų šlaite su ypač raiškiomis drumlinų formos kalvomis, sausų pievų bendrijomis, Verstaminų ir Giraitės piliakalniais, Verstaminų alkakalniu ir kitomis kultūros paveldo vertybėmis. Draustinyje telkšo Teizų ežeras, Teizininkų ežeras, Bakšių ežeras, Verstaminų ežeras, Gilujis, Dubioji, Epidemis, Papečių tvenkinys.

## Šaltiniai
Žagarių geomorfologinis draustinis

**Žagarių geomorfologinis draustinis** – saugoma gamtos teritorija (vidinis Metelių regioninio parko draustinis) Lazdijų rajone, 2 km į šiaurės vakarus nuo Seirijų, Žagarių apylinkėse, tarp Trako miško ir kelio .

Įsteigtas 1995 m., siekiant išsaugoti raiškų moreninių pakraštinių darinių masyvą su stambiomis stačiašlaitėmis kalvomis, Žagarių ir Nakrūniškės valakinius gatvinius kaimus su jų erdvine kompozicija ir etnografine architektūra. Draustinyje telkšo Jonkiškės ežeras.

## Šaltiniai
Rinkotų botaninis draustinis

**Rinkotų botaninis draustinis** – saugoma gamtos teritorija (vidinis Metelių regioninio parko draustinis) Lazdijų rajone, 2,5 km į šiaurės vakarus nuo Metelių, apima Rinkoto mišką Dusios ežero pakrantėje, prie kelio .

Įsteigtas 1995 m., siekiant išsaugoti natūralias ir pusiau natūralias Dusios ežero pakrantės plačialapių miškų bendrijas su retomis augalų rūšimis (plačialapė klumpaitė, tuščiaviduris ir tarpinis rūtenis, retažiedė miglė, tripulinė viksva).

## Šaltiniai
Obelytės gamtinis rezervatas

**Obelytės gamtinis rezervatas** – saugoma gamtos teritorija (vidinis Metelių regioninio parko rezervatas) Alytaus rajone, 4,5 km į pietvakarius nuo Miroslavo, prie Obelijos ir Milastonių kaimų. Apima Obelytės mišką Obelijos ežero rytiniame krante.

Įsteigtas 1995 m., siekiant išsaugoti retų ir nykstančių rūšių augalų populiacijas, pietvakarių Lietuvos zoninės augalijos klimakso etaloną – liepinio skroblyno bendrijas. Rezervato teritorijoje stūkso Obelijos piliakalnis.

## Šaltiniai
Trako gamtinis rezervatas

**Trako gamtinis rezervatas** – saugoma gamtos teritorija (vidinis Metelių regioninio parko rezervatas) Lazdijų rajone, 3,5 km į šiaurės vakarus nuo Seirijų, vidury Trako miško, prie keliuko Ročkiai–Žagariai.

Įsteigtas 2001 m., siekiant išsaugoti unikalias reliktines bekočių ąžuolų bendrijas, retų ir nykstančių augalų augavietes, mažųjų erelių rėksnių perimvietes.

## Šaltiniai
Kubličai

**Kubličai** (, ) – agromiestelis šiaurės Baltarusijoje, 22 km į vakarus nuo Ušačų. Apylinkės centras.

## Istorija

XIX a. buvo Lepelio apskrities miestelis ir dvaras, Kubličų valsčiaus centras. Po I pasaulinio karo laikinai buvo tapęs Lepelio apskrities centru.

## Šaltiniai
Kalniškės kraštovaizdžio draustinis

**Kalniškės kraštovaizdžio draustinis** – saugoma gamtos teritorija (vidinis Metelių regioninio parko draustinis) Lazdijų rajone, 5 km į šiaurės vakarus nuo Teizų, 3 km į pietus nuo Krosnos, apima didžiąją dalį Kalniškės miško. Sudaro Metelių regioninio parko „anklavą“.

Įsteigtas 1997 m., siekiant išsaugoti Dzūkų ežeruoto moreninio kalvyno kraštovaizdį su būdingu šiam regionui kalvų ir tarpukalvių augalijos kompleksu, Lietuvos laisvės kovų istorines vietas. Draustinio teritorijoje telkšo Juodežeris, yra pelkių. Kalniškės miške yra Lietuvos partizanų Kalniškės mūšio (1945 m. gegužės 16–17 d.) vietos kompleksas.

## Šaltiniai
Vyvikona

**Vyvikona** () – kaimas šiaurės rytų Estijoje, Rytų Virumoje, 8 km į pietus nuo Silamejės. Geležinkelio stotis prie linijos iš Silamejės (artimiausia keleivinė stotis – Vaivara).

## Istorija
Vyvikona įkurta 1935–1936 m., atidarius skalūnų kasyklą. 1950 m. suteiktas miesto tipo gyvenvietės statusas. 1960–2017 m. administraciškai priklausė Kohtla Jervei. XX a. 7–8 dešimtmečiais čia gyveno virš 2000 žmonių, veikė mokykla, kultūros namai. Po TSRS griūties kasyklos uždarytos, dauguma gyventojų Vyvikoną paliko, gyvenvietė tapo miestu-vaiduokliu. 2017 m. suteiktas kaimo statusas.

## Šaltiniai
Jokintonys

**Jokintonimis** vadinami gretimi kaimai šiaurės vakarų Baltarusijoje, Astravo rajone:

* Didžiulės Jokintonys,
* Mažutės Jokintonys.
Chulchuta

**Chulchuta** (rus. ir ) – kaimas Rusijoje, rytų Kalmukijoje, 160 km į rytus nuo Elistos, prie Astrachanės–Elistos plento. Yra karo memorialas.

2002 m. 40 % gyventojų buvo kalmukai, 19,4 % – kazachai, 9,5 % – darginai, 9,3 % – čečėnai, 7,3 % – avarai, 6,1 % – ingušai, 4,6 % – rusai.

## Istorija
Chulchuta įkurta 1846 m., kaip taškas prie kelio per Kalmukijos stepę. 1942 m. Chulchutos apylinkėse vyko nuožmūs mūšiai tarp Vermachto ir Raudonosios armijos. Po karo ištrėmus kalmukus iki 1961 m. kaimas vadintas ***Pridorožnu*** (*Придорожный*). 1973 m. įkurtas avininkystės tarybinis ūkis.

## Šaltiniai
Jaškulis

**Jaškulis** (rus. ir ) – kaimas Rusijoje, vidurio Kalmukijoje, 84 km į rytus nuo Elistos, prie Astrachanės–Elistos plento (atšaka į Artezianą) ir Jaškulio ežero. Rajono centras. Yra gimnazija, budistų churulas, Nubudimo stūpa, Aleksandro Neviškio cerkvė.

2002 m. 67 % gyventojų buvo kalmukai.

## Istorija
Jaškulis įkurta 1883 m. Po karo ištrėmus kalmukus iki 1961 m. kaimas vadintas ***Pesčanu*** (*Песчаный*). TSRS laikais – miesto tipo gyvenvietė. Veikė plytinė, kailių fabrikas.

## Šaltiniai
Kirovas (Kaluga)

**Kirovas** () – miestas Rusijoje, Kalugos srityje, 138 km į pietvakarius nuo Kalugos, 95 km į šiaurę nuo Briansko, prie Bolvos upės. Rajono centras. Geležinkelių mazgas (linijos į Roslavlį, Suchiničius, Brianską, Bachmutovą). Maisto, siuvimo, statybinių medžiagų pramonė.

## Istorija
XVIII a. pradėjo kurtis apie ***Pesočnajos*** metalurgijos gamyklą. Nuo XIX a. Pesočnaja tapo fajanso pramonės centru. 1936 m. suteiktas miesto statusas, gyvenvietė pervadinta tarybinio veikėjo Sergejaus Kirovo garbei.

## Šaltiniai
Sergejaus Kirovo salos

**Sergejaus Kirovo salos** () – 6 nedidelės salos Rusijos šiaurėje, Karos jūros šiaurės vakaruose. Priklauso Krasnojarsko kraštui (Taimyro rajonas). Sudaro Isačenkos (150 km²), Sudėtingoji, Šiaurinė, Vidurinė, Pietinė, Kirovo salos, Užmirštoji salelė. Aukštis iki 56 m.

Salas 1934 m. atrado ledlaužio „Jermakas“ ekspedicija. Pavadintos tarybinio didvyrio Sergejaus Kirovo garbei. 1953 m. įkurta hidrometeorologinė stotis.

## Šaltiniai
Čimičuri

**Čimičuri** () – termiškai neapdorotas padažas, naudojamas maisto ruošime arba kaip pagardas. Naudojamas argentinietiškoje, urugvajietiškoje, rečiau čilietiškoje virtuvėje. Būna žaliasis čimičiuri padažas arba raudonasis čimičiuri padažas.

Ruošiamas iš smulkiai supjaustytų petražolių, tuo tarpu kitos sudedamosios dalys būna įvairios – raudonojo vyno actas, česnakas, valgomoji druska, juodieji pipirai, raudonėliai, aitrioji paprika, saulėgrąžų arba alyvų aliejus ir karštas vanduo, kartais dar pridedama svogūno, citrinos sulčių. Čimičuri dažniausiai patiekiamas prie mėsos valgių – kepsnių (asado), didkepsnių, keptų dešrelių, taip pat prie žuvies, vištienos.

Pavadinimas kildinamas iš baskų kalbos žodžio *tximitxurri* ('kratinys, šiupinys').

## Šaltiniai
2023 m. Europos treko čempionatas

**2023 m. [[Europos treko čempionatas]]** – 14-asis Europos šalių dviračių treko čempionatas, vykęs Grenchene, Šveicarijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Rezultatai

### Vyrai

### Moterys

## Lietuva čempionate
;Sprintas

;Komandinės rungtys

;Keirinas

;Daugiakovės

;Individualios rungtys

## Šaltiniai

## Nuorodos
* Čempionato oficiali svetainė
Dubnas (Mastai)

**Dùbnas**  (, ) – agromiestelis vakarų Baltarusijoje, 14 km į šiaurės vakarus nuo Mastų. Apylinkės centras.

## Istorija

XIX a. buvo kaimas Gardino apskrityje, Dubno valsčiaus centras.

## Šaltiniai
Hornica

**Hornica** (, ) – kaimas vakarų Baltarusijoje, 15 km į pietryčius nuo Gardino.

## Istorija

XIX a. buvo kaimas ir dvaras Gardino apskrityje, Hornicos valsčiaus centras.

## Šaltiniai
Halberstadt C.III

**Halberstadt C.III** – Pirmojo pasaulinio karo pabaigoje Vokietijos Imperijos įmonės „Halberstädter Flugzeugwerke“ sukurtas vienmotoris žvalgybinis lėktuvas, biplanas, naudotas Vokietijos imperijos karinių oro pajėgų (vok. ''Luftstreitkräfte'').

## Konstrukcija
„Halberstadt C.III“ buvo 1917 m. pabaigoje sukurta ankstesnio modelio „C.I“ (kituose šaltiniuose – „lengvosios C klasės – CL“ atstovo – dviviečio naikintuvo ir pėstininkų paramos (šturmo) lėktuvo „Halberstadt CL.II“) modifikacija su 200 AG galios varikliu „Benz Bz.IV". „C.III" už originalą buvo didesnis, su ilgesnio tarpatramio sparnais, išskleistais dviejomis poromis atramų. Tai buvo pirmasis „Halberstadt“ sukurtas dvivietis lėktuvas. Jo konstrukcija buvo klasikinė – medinis fiuzeliažo rėmas, dengtas fanera, drobe dengti sparnai. Neįprastas orlaivio bruožas buvo apatinio sparno montavimas ant po fiuzeliažu montuojamos į laivo kilį panašios papildomos sijos. Taip buvo siekiama padidinti vertikalų atstumą tarp sparnų. Ginkluotę sudarė vienas priekinis 7,92 mm kalibro kulkosvaidis LMG 08/15 Spandau ir vienas ant Skarfo žiedo montuojamas 7,92 mm kalibro žvalgo kulkosvaidis Parabellum MG 14.

Pirmam skrydžiui pakilęs 1917 m. spalį, jis pasirodė labai perspektyvus ir Idflieg užsakė bandomąją seriją. 1918 m. vasario pradžioje vykę bandymai išryškino mažesnį nei tikėtasi kilimo greitį bei poreikį sustiprinti konstrukciją. Užuot tobulinęs „C.III“, „Halberstadt“ vyriausiasis konstruktorius Karlas Teisas () jau kovo mėn. pateikė naują orlaivį „Halberstadt C.V“. Naujoji mašina išlaikė „C.III" sparnus ir variklį, bet turėjo visiškai naują fiuzeliažą.

## Operatoriai

; 

* ''Luftstreitkrafte'' – Vokietijos imperijos karinės oro pajėgos

## Techniniai duomenys

**Bendrieji duomenys**

* **[[Įgula (mašinos)|Įgula]]:** 2
* **Ilgis:** 7,70 m
* **[[Sparno mojis]]:** 12,20 m
* **Aukštis:** 2,95 m
* **[[Tuščios transporto priemonės svoris|Tuščio svoris]]:** 850 kg
* **[[Maksimalus kilimo svoris|Kilimo svoris]]:** 1 310 kg
* **Jėgainė:** vienas 150 kW (200 AG) galios vandeniu aušinamas vienaeilis 6 cilindrų vidaus degimo variklis Benz Bz.IV

**Skrydžio duomenys**

* **[[V greičiai|Maksimalus greitis]]:** 165 km/h
* **Skrydžio trukmė:** 3 val.
* **[[Skrydžio lubos]]:** 5 100 m
* **Kilimo greitis:** 10,42 m/s
* **Kilimo laikas:**
** Į 2 000 m: 3 min. 12 sek.
** Į 5 000 m: 23 min.

**Ginkluotė**

* **Kulkosvaidžiai:**
** 1x 7,92 mm kalibro LMG 08/15 *Spandau* kulkosvaidis fiksuotas fiuzeliažo priekyje kairėje pusėje
** 1x 7,92 mm kalibro Parabellum MG 14 galinėje kabinoje ant Skarfo žiedo
** keturios bombos po 10 kg

## Nuorodos
Stars and Stripes (laikraštis)

**Stars and Stripes** ( 'žvaigždės ir dryžiai' – neoficialus JAV vėliavos pavadinimas) – JAV gynybos departamento dienraštis. Laikraštis leidžiamas nuo 1861 m. ir yra skirtas užsienyje tarnaujantiems JAV ginkluotųjų pajėgų kariams. Esama trijų leidinių: Europos, Ramiojo vandenyno ir Vidurinių Rytų, jie skiriasi keletu vietinės reikšmės informacijos puslapių.

„Stars and Stripes“, be internetinio varianto, spausdinamas keturis kartus per savaitę, jį sudaro 40–64 puslapiai. Leidinio medžiagoje – publikacijos apie Amerikos ir tarptautinio gyvenimo aktualijas, valdžios vidaus, užsienio ir karinės politikos, kultūros, mokslo, sporto, kompiuterijos naujienas, taip pat kriminalinės kronikos ne tik šalyje, bet taip pat JAV gynybos departamente.

Trečdalį laikraščio užima reklama, kurioje pateikiami specialūs verslo bendrovių pasiūlymai kariškiams, taip pat įvairūs socialiniai pasiūlymai kariškių šeimoms ir veteranams.

## Išnašos
Hudzevičai

**Hudzevičai** (, ) – agromiestelis vakarų Baltarusijoje, 8 km į rytus nuo Eismantų. Apylinkės centras.

## Istorija

XIX a. buvo kaimas ir dvaras Gardino apskrityje, Hudzevičų valsčiaus centras.

## Šaltiniai
Luna (Mastai)

**Lunà**  (, ) – agromiestelis vakarų Baltarusijoje, 26 km į vakarus nuo Mastų. Apylinkės centras.

## Istorija

XIX a. buvo miestelis ir dvaras Gardino apskrityje, Lunos valsčiaus centras.

## Šaltiniai
Voupa

**Vòupa**  (, ) – agromiestelis vakarų Baltarusijoje, 25 km į šiaurę nuo Valkavisko. Apylinkės centras.

## Istorija

XIX a. buvo Gardino apskrities miestelis, Voupos valsčiaus centras.

## Šaltiniai
Halynkos valsčius (Gardinas)

:: *Apie šiauriau buvusį valsčių žr. [[Halynkos valsčius (Augustavas)]]*.

**Halynkos valsčius** (, ) – buvęs administracinis-teritorinis vienetas dabartinėje šiaurės rytų Lenkijos ir iš dalies vakarų Baltarusijos teritorijoje. Centras – Halynka.

## Istorija

Valsčius įkurtas XIX a. Gardino gubernijoje. Po II pasaulinio karo išskaidytas Lenkijai (19 seniūnijų) ir Baltarusijos TSR (11 seniūnijų).

## Suskirstymas

1930 m. spalio 16 d. valsčius suskirstytas į 30 seniūnijų.

|-
| 1877 m. || || 6192 || 649 kiemai  || 31 seniūnija || 30
|}

## Šaltiniai

* Valsčiaus gyvenvietės. Radzima.net
Halynka

**Halynka** vadinamos Baltarusijos gyvenvietės:
* Gardino srityje:
** Berastavicos rajone,
** Gardino rajone,
** Valkavisko rajone,
** Zelvos rajone;
* Minsko srityje:
** Klecko rajone.
Halynka (Berastavica)

**Halynka** (, ) – kaimas vakarų Baltarusijoje, 9 km į vakarus nuo Didžiosios Berastavicos, pasienyje su Lenkija (nuo jos skiria Svisločės upė).

## Istorija

Buvęs miestelis. XIX a. buvo Gardino apskrities kaimas, Halynkos valsčiaus centras.

## Šaltiniai
Kristupas Keršys

**Kristupas Keršys** (g. 2003 m. rugsėjo 6 d.) – Lietuvos futbolininkas, saugas. Atstovavo Lietuvos jaunimo rinktinėms.

## Klubinė karjera
Jaunystėje priklausė FK Metta (Latvija) jaunimo ekipoms. 2019 m. vasarą perėjo į Slovan Bratislava (Slovakija).

2019 m. persikėlė į Vokietiją, kur atstovavo Werder Bremen jaunimo ekipoms.

### FK Metta
2022 m. vasarą grįžo į Latviją, į FK Metta, kuri rungtyniavo Virsliga. 2023 m. kartu su FK Metta rengėsi sezonui, o draugiškose rungtynėse prieš Gargždų „Bangą“, kurios baigėsi lygiosiomis (3:3). Jose Keršys pelnė įvartį.

2023 m. birželio 25 d. pelnė įvartį rungtynėse prieš „Liepojos“ klubą.

#### FA Šiauliai
2024 m. vasario 28 d. tapo žinoma, kad nuomos pagrindais atstovaus FA Šiauliai.

2024 m. kovo 17 d. debiutavo A lygos rungtynėse prieš Kauno Žalgirį. Futbolininkas pasirodė po keitimo 82 min. ir žaidė iki finalinio švilpuko. Šiauliečiai palaužė varžovus rezultatu 2-1.

2024 m. gegužės 7 d. pelnė įvartį LFF taurės turnyro antrojo etapo rungtynėse prieš Tauragės „Taurą“. Šiauliečiai sutriuškino varžovus rezultatu 4-0 ir pateko į kitą etapą. Šiauliečiai pirmavo 3-0 po trijų Naurio Petkevičiaus įvarčių, o Kristupas Keršys pasižymėjo 89 minutę ir baigė varžovų triuškinimą.

2024 m. gegužės mėn. futbolininkas patyrė traumą – plyšo kryžminiai kelio raiščiai. Birželio mėn. žaidėjui atlikta operacija, į treniruotes žaidėjas sugrįžo 2025 m. pradžiojie.

### FA Šiauliai
2025 m. sausio 15 d. pranešta, kad futbolininkas ir toliau atstovaus FA Šiauliai. Sudaryta ilgalaikė sutartis.

2025 m. kovo 7 d. sezone Pirmos lygos rungtynėse prieš Klaipėdos „Neptūną“ trauma atsinaujino.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; TBA

## Rinktinės
; U-17 rinktinė
* 2019 m. liepos 2 d. atstovavo Lietuvos U-17 rinktinei rungtynėse prieš Suomijos bendraamžius. Suomiai sutriušlino lietuvaičius rezultatu 7:1. Vienintelį įvartį Lietuvos rinktinei pelnė Kristupas Keršys.
; U-21 rinktinė
2022 m. lapkričio 16 d. Baltijos U-21 turnyre Estija rezultatu 5:1 sutriuškino Lietuvą. Vienintelį įvartį pelnė Keršys.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt 
* Globalsportsarchive
Telšių lūžis

**Telšių lūžis** – stambiausias tektoninis lūžis Lietuvos teritorijoje. Telšių lūžis orientuotas vakarų – rytų kryptimi, Lietuvą kerta nuo Baltijos jūros pakrantės (truputį į pietus nuo Palangos) iki Pasvalio ir baigiasi Latvijos teritorijoje.

Tai ankstyvojo paleozojaus darinys, jis sutampa su subplatuminės krypties ankstyvojo prekambro tektonine zona. Lūžio aktyvizacijos požymiai atsirado jau kambre, aktyvus lūžis buvo ir ordovike, pirminiai lūžio bruožai susiformavo vėlyvojo silūro – ankstyvojo devono periodais, tačiau būta kelių aktyvizacijos stadijų. Ankstyvuoju devonu, iš šiaurės vakarų veikiant tektoniniam spaudimui, lūžis buvo užstumtas 100–140 m į pietus. Telšių lūžis aktyvus buvo iki devono periodo. Teigiama, kad būtent devono periodu susidarė didžiausios amplitudės lūžis, o vėlyvuoju devonu amplitudė sumenko 10–30 m. Permo ir triaso sluoksniuose Telšių lūžis kai kuriose vietose pasireiškia kaip tempimo sprūdis.

Lūžyje stebima skirtingų segmentų gausa. Sudėtinga plyšių sistema atsirado dėl kintančių tektoninių sąlygų.

## Išnašos
Laša

**Laša** (, ) – kaimas vakarų Baltarusijoje, 7 km į rytus nuo Induros.

## Istorija

XIX a. buvo Gardino apskrities kaimas, Lašos valsčiaus centras.

## Šaltiniai
Halynkos valsčius

**Halynkos valsčius** – taip vadinti du valsčiai Rusijos imperijoje:

* Suvalkų gubernijos Augustavo apskrityje;
* Gardino gubernijos Gardino apskrityje.
Tika

**Tika** () – miestas centrinėje Kenijoje, priklausantis Kiambu apygardai, tačiau kurie gyvenamieji rajonai yra Murangos apskrityje. Pramoninis miestas ir pagrindinis prekybos centras Kiambu srityje, Kenijoje, esantis A2 kelyje 42 km, į šiaurės rytus nuo šalies sostinės Nairobio, netoli Tikos ir Chanijos upių santakos. Miesto apylinkėse – Keturiolikos Kaskadų krioklys.

## Istorija
XIX a. pabaigoje apsigyveno europiečiai ir azijiečiai. Regione kūrėsi mokyklos, ūkiai, sveikatos priežiūros įstaigos ir įmonės.

XX a. pradžioje britai pastatė stulpo formos paminklą centriniame Tikos verslo rajone, minint miesto, įkūrimą.

1924 m. suteiktas miesto statusas, o 1963 m. Kenijai atgavus nepriklausomybę, buvo priskirtas savivaldybei. Pirmasis meras buvo išrinktas 1968 m.

## Gyventojai
Mieste pagal 2019 m. Nacionalinio surašymo duomenimis gyveno 279 429 gyventojai.

## Sportas
* Thika United FC – futbolo klubas;
* Thika Queens FC – moterų futbolo klubas; daugkartinės šalies čempionės.
* Savivaldybės stadionas (), kurio talpa 5 tūkst. žiūrovų.

## Šaltiniai
Mažosios Berastavicos valsčius

**Mažosios Berastavicos valsčius** (, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Mažoji Berastavica.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai.

|-
| 1877 m. || || 4490 || 474 kiemai  || 18 seniūnijų || 19
|}

## Suskirstymas

1933 m. spalio 16 d. suskirstytas į 26 seniūnijas.

## Šaltiniai

* Valsčiaus gyvenvietės. Radzima.net
Kvasouka

**Kvasòuka**  (, ) – agromiestelis vakarų Baltarusijoje, 15 km į pietus nuo Gardino. Apylinkės centras.

## Istorija

XIX a. buvo dvaras Gardino apskrities Lašos valsčiuje.

## Šaltiniai
Dauningo gatvė 10

**Dauningo gatvė 10** (, ) – Jungtinės Karalystės ministro pirmininko rezidencijos Londone adresas.

Ši rezidencija yra Londono centre, Vestminsterio rajone. Rezidencija įrengta seniau nei prieš 300 metų, čia įkurta apie 100 kambarių. Trečiajame pastato aukšte yra ministro pirmininko oficialus kambarys, o rūsyje įrengta virtuvė. Kitose pastato vietose yra darbo, susitikimų kambariai, įvairios salės, kuriose dirba ministrų kabineto nariai, priimami svečiai ar kitų šalių vadovai. Nuo šios rezidencijos 1,2 km atstumu yra Bakingamo rūmai, netoliese ir Vestminsterio rūmai.

Šiuo adresu buvusius 3 namus karalius Jurgis II pasiūlė kaip dovaną grafui Robertui Volpoliui 1732 m. R. Volpolis sutiko priimti dovaną su sąlyga, kad pastatas priklausys iždo lordui. R. Volpolis teises sujungti tris namus ir įrengti pagrindinį 10 numeriu pažymėtą namą suteikė architektui Viljamui Kentui.

Nepaisant savo dydžio bei patogios vietos, šioje rezidencijoje gyveno tik keli pirmieji JK premjerai. Per istoriją šį pastatą, kurį brangu išlaikyti bei prižiūrėti, buvo kelis kartus planuojama nugriauti, tačiau laikui bėgant rezidencijos svarba ir simbolinė reikšmė tik didėjo. 1985 m. Margaret Tečer šią rezidenciją pavadino „vienu brangiausių brangakmenių šalies istorijoje“.

Šiuo metu Dauningo gatvės 10 numeriu pažymėtas pastatas yra šalies vyriausybės nuosavybė.

## Šaltiniai
Kavaličai

:: *Apie kaimą vakarų Baltarusijoje žr. [[Kavaličai (Gardinas)]]*.

**Kavaličai** (, ) – agromiestelis pietų Baltarusijoje, 15 km į pietryčius nuo Staryja Darohų.

## Istorija

XIX a. priklausė Babruisko apskričiai.

## Šaltiniai
Maselionių valsčius

**Maselionių valsčius** (, ) – buvęs administracinis-teritorinis vienetas dabartinėje vakarų Baltarusijos teritorijoje. Centras – Maselionys.

## Istorija

Valsčius įkurtas XIX a. Gardino gubernijoje Bogorodicko vardu. Po I pasaulinio karo atiteko Lenkijai ir pervadintas Maselionių valsčiumi. 1922 m. liepos 19 d. reformuotas į Eismantų valsčių.

|-
| 1877 m. || || 3110 || 367 kiemai  || 12 seniūnijų || 18
|}

## Šaltiniai

* Valsčiaus gyvenvietės. Radzima.net
Eismantų valsčius

**Eismantų valsčius** () – buvęs administracinis-teritorinis vienetas dabartinėje vakarų Baltarusijos teritorijoje. Centras – Eismantai.

## Istorija

Valsčius įkurtas 1922 m. liepos 19 d. vietoje buvusio Maselionių valsčiaus.

## Šaltiniai
Luna

**Luna** lotynų kalba vadintas Žemės palydovas – Mėnulis. Taip pat Luna gali reikšti:

## Astronomija
* Luna programa, sovietų kosmoso programa misijoms į Mėnulį.

## Geografija
### Baltarusija
* Luna, agromiestelis Gardino srities Mastų rajone.

## Asmenybės
* Sheryfa Luna, Prancūzijos dainininkė.